Raaseporin linnanrauniot

<http://museovirastorestauroi.nba.fi/linnat/raaseporin-linna>

Ensimmäinen aikakirjoihin viety merkintä Raaseporin linnasta löytyy vuonna 1378 päivätystä kirjeestä. Raasepori on keskiajalle tyypillinen vaatimattomampi linna, jonka rakentaminen kesti pitkään. Suomessa ei toista vastaavanlaista linnaa ole. Suuren pyöreän tornin, rondellin, rakentaminen ajoittuu 1400-luvun jälkipuolelle. Raaseporin linna jäi käytöstä 1550-luvulla ja se rappeutui. Entistämistyöt käynnistyivät 1800-luvun lopulla ja jatkuivat 1980-luvun lopulle asti.

Raaseporin linnassa ja linnan läheisyydessä järjestetään kesäisin Raaseporin linnanjuhlien puitteissa konsertteja, keskiaikaishenkisiä tapahtumia, juhannusjuhlat sekä paikallisten yhdistyksien markkinatapahtuma. Raaseporista löytyy Suomen vanhin turistimaja, kahvila Slottsknektens stuga - Linnanvoudin tupa[[1]](#footnote-1). Uusi retkeilymaja Snappertuna Vandrarhem[[2]](#footnote-2) on 500 metrin kävelymatkan päässä raunioista.

1. <https://raaseporinlinna.fi/fi/palvelut-snappertunassa/linnanvouti> [↑](#footnote-ref-1)
2. <https://yandex.fr/maps/org/snappertuna_vandrarhem/153318260612/?ll=23.652440%2C59.996037&z=17> [↑](#footnote-ref-2)